Pandémi koronavirus 2019 di Arab Saudi

Pandémi koronavirus 2019 di Arab Saudi mimiti kapanggih di tanggal 2 Maret 2020. Tuluy di tanggal 24 Maret, Arab Saudi ngumumkeun kasus tilar dunya anu munggaran. 

Per tanggal 19 Nopémber 2020, kacatet geus aya 354.208 kasus positip, 5.710 urang anu tiwas, sarta 341.515 urang anu geus cageur.

 Mimiti 
Kasus munggaran kapanggih di Qatif, nalika hiji warga Arab Saudi anu datang ti Iran liwat Bahrain, dinyatakeun positip beunang virus korona. Ieu kasus kajadian babaraha poé saenggeus Arab Saudi ngalarang palaksanaan umroh pikeun nyegah sumebarna virus korona. Jalma-jalma anu kungsi nepungan anu kainféksi éta langsung diisolasi sarta dités.

 Sumebarna virus 
Virus korona geus nyebar di sakabéh propinsi di Arab Saudi, kalawan kasus panglobana aya di Mekah, nyaéta nepi ka 35.257 kasus positip.
+Jumlah kasus virus korona dumasar propinsi per 4 Juni 2020PropinsiKasus positipKasus cageurKasus tiwasPropinsiKasus positipKasus cageurKasus tiwasMekah35.25726.389455Propinsi 'Asir8616513Propinsi Riyadh24.55217.16245Propinsi Ha'il399223 -Syarqiyah17.74112.54336Propinsi Najran258106 -Propinsi Madinah10.4869.31657Hudud ash Shamaliyah2352191Propinsi Jizan1.1169265Baha196143 -Qasim1.0174666Jawf10397 -Propinsi Tabuk9427245

 Dampak 

 Larangan umrah 
Per tanggal 27 Pébruari 2020, Pamaréntah Arab Saudi ngalarang saheulaanan kagiatan ibadah umroh pikeun warga nagara asing. Salian ti éta Arab Saudi ogé ngalarang saheulaanan aksés warga nagara asing ka Kawasan Masjid Nabawi di Madinah. Ieu kawijakan téh dilumakukeun sangkan nyegah sumebarna virus korona ti nagara luar. Di tanggal 4 Maret, kawijakan ieu ogé lumaku pikeun warga Arab Saudi kaasup ogé kulawarga karajaan.

 Ékonomi 
Ku sabab ayana ieu sasalad, ékonomi Arab Saudi beunang dampakna. Pamasukan tina umroh nurun ku sabab palaksanaanna disetop. Salian ti éta, harga minyak dunya anu turun nyababkeun ékonomi Arab Saudi kontraksi -3,2 persén. KU kituna, Pamaréntah Arab Saudi naékkeun pajak pertambahan nilai (PPN) ti anu asalna 5 persén jadi 15 persén, sarta nunda tunjangan biaya hirup per 1 Juni 2020. 

 Tingali ogé 
 Pandémi
 Pandémi koronavirus 2019
 COVID-19

 Rujukan 

Kategori:Pandémi
Kategori:Pandémi koronavirus 2019